भादों सुदी 7वीं सम्वत् 1544 को आप बारातियों सहित जिनमें भाई बाला जी, भाई मरदाना जी, भाई हाकम राए जी और नवाब दौलत खां और सज्जनों, रिश्तेदारों और परिवार के सदस्यों सहित पूरी सज-धज से सुल्तानपुर लोधी से बरास्ता कपूरथला, सुभानपुर, बाबा बकाला से होते हुए ऐतिहासिक शहर बटाला बारात के रूप में पहुंचे। गुरु जी की बारात के बटाला पहुंचने पर शहर के वरिष्ठ व्यक्तियों और रिश्तेदारों द्वारा जिनमें प्रमुख तौर पर अजिता रंधावा जी भी शामिल थे, जोरदार स्वागत किया गया।